The Terror

The Terror je americký antologický televízny seriál, ktorý mal premiéru 25. marca 2018 na stanici AMC v USA a 29. marca 2018 na Slovensku. Prvá séria bola nakrútená podľa knižnej predlohy Terror od Dana Simmonsa. Druhá séria, ktorá sa odohráva v japonskom internačnom tábore, mala premiéru 12. augusta 2019.

Dej
1. séria
Prvá séria rozpráva udalosti Franklinovej expedície v rokoch 1845–1848, doplnené o prvky fikcie. Posádka polárnej expedície Kráľovského námorníctva na lodiach HMS Erebus a HMS Terror sa vydá do nezmapovaného územia hľadať severozápadný prejazd. Ich lode však čoskoro uviaznu a posádka musí prežiť v odľahlej zamrznutej krajine.

2. séria
Druhá séria sa odohráva na západnom pobreží USA počas druhej svetovej vojny v japonsko-americkom internačnom tábore.

Obsadenie
1. séria
 Jared Harris ako Francis Crozier
 Tobias Menzies ako James Fitzjames
 Paul Ready ako Henry Goodsir
 Adam Nagaitis ako Cornelius Hickey
 Ian Hart ako Thomas Blanky
 Nive Nielsen ako Lady Silence
 Ciarán Hinds ako John Franklin

2. séria
 Derek Mio ako Chester Nakayama
 Kiki Sukezane ako Yuko Tanabe
 Cristina Rodlo ako Luz Ojeda
 Shingo Usami ako Henry Nakayama
 Naoko Mori ako Asako Nakayama
 Miki Ishikawa ako Amy Yoshida
 George Takei ako Nobuhiro Yamato

Série a časti
 Séria Názov Časti   Premiéra série Finále série Sledovanosť Stanica Premiéra série Finále série Stanica 1 The Terror 10 25. marec 2018 21. máj 2018 1,22 mil. AMC 29. marec 2018 24. máj 2018 AMC 2 The Terror: Infamy 10 12. august 2019 14. október 2019 0,39 mil. 15. august 2019 17. október 2019

1. séria: The Terror (2018)
№#NázovRéžiaScenárPremiéraPremiéraSledovanosť

2. séria: The Terror: Infamy (2019)
№#NázovRéžiaScenárPremiéraPremiéraSledovanosť

Produkcia
V marci 2016 stanica AMC potvrdila, že objednala výrobu 10 častí seriálu The Terror. Jedným z výkonných producentov seriálu je Ridley Scott. Väčšina seriálu sa nakrúcala v štúdiu v Budapešťi v Maďarsku, rovnako ako Scottov film Marťan z roku 2015. Seriál obsahuje veľké množstvo digitálnych špeciálnych efektov (CGI), ktoré boli použité prevažne na exteriérové arktické scény. Aby však navodili atmosféru chladu, štúdio bolo v zime otvorené poveternostným podmienkam a nakrúcalo sa aj v teplote -15°C. Niektoré scény sa nakrúcali na Chorvátskom ostrove Pag.

22. júna 2018 bola potvrdená druhá séria, ktorá má 10 častí a názov The Terror: Infamy. Nakrúcať sa začala 14. januára 2019 vo Vancouveri a vysielať sa začnala 12. augusta 2019. Spolutvorca seriálu Alexander Woo bol showrunnerom tejto série a Max Borenstein výkonným producentom. Josef Kubota Wladyka je režisérom prvej časti druhej série.

Hodnotenie
SériaHodnotenieRotten TomatoesMetacriticČSFD 1 93 % 76 76 % 2 84 % 78 56 %

Rererencie

Kategória:Televízne seriály USA
Kategória:Dramatické televízne seriály
Kategória:Historické televízne seriály
Kategória:Televízne seriály z roku 2018
Kategória:Televízne seriály AMC